ອົບພະຍົບ ຊີເຣຍ 75,000 ຄົນຕິດຄ້າງ ແລະ ໃກ້ຈະເສຍຊີວິດ ຢູ່ໃກ້ກັບເຂດຊາຍແດນ
ກ້ອນຫີນທີ່ຂວ້ຳຫງາຍຢູ່ທົ່ວພື້ນທີ່ຂອງທະເລຊາຍ ໄດ້ຖືກນຳມາເຮັດເປັນສຸສານຊົ່ວຄາວ ເພື່ອລະນຶກເຖິງ ອົບພະຍົບຫຼາຍສິບພັນຄົນຜູ້ທີ່ລົ້ມທຸກທໍລະມານ.
ອົບພະຍົບປະມານ 75,000 ຄົນໄດ້ຕິດຄ້າງຢູ່ໃນທະເລຊາຍ ດິນແດນທີ່ບໍ່ມີໃຜຄວບຄຸມ ຢູ່ຊາຍແດນ ຊີເຣຍ ຕິດກັບ ຈໍແດນ ແລະ ຫຼາຍໆຮ້ອຍຄົນແມ່ນກຳລັງໃກ້ຈະສູນເສຍຊີວິດ ຍ້ອນຖືກຕັດຂາດຈາກອາຫານ ແລະ ການຊ່ວຍເຫຼືອທາງການແພດ, ອີງຕາມອົງການນິ ລະໂທດກຳສາກົນ, ເຊິ່ງໄດ້ຖ່າຍພາບວິດີິໂອຈາກໃນເຂດຊາຍແດນທີ່ຮູ້ຈັກກັນວ່າຂອບ ຖະໜົນ ສັນຍານເຕືອນໄພໄດ້ມີຂຶ້ນກ່ອນ 2 ກອງປະຊຸມສຸດຍອດລະດັບສູງໃນ ສະຫະ ລັດ ກ່ຽວກັບ ວິກິດການອົບພະຍົບທົ່ວໂລກ ນັກຂ່າວ Henry Ridgwell ມີລາຍງານ ເລື່ອງນີ້ ເຊິ່ງ ພຸດທະສອນ ຈະນຳລາຍລະອຽດມາສະເໜີທ່ານ ກ້ອນຫີນທີ່ຂວ້ຳຫງາຍຢູ່ທົ່ວພື້ນທີ່ຂອງທະເລຊາຍ ໄດ້ຖືກນຳມາເຮັດເປັນສຸສານຊົ່ວຄາວ ເພື່ອລະນຶກເຖິງອົບພະຍົບຫຼາຍສິບພັນຄົນຜູ້ທີ່ລົ້ມທຸກທໍລະມານ ໃນໄລຍະເວລາບໍ່ເຖິງໜຶ່ງປີ, ຕົວເລກຂອງປະຊາຊົນທີ່ຕິດຄ້າງຢູ່ໃນເຂດແດນໂດດດ່ຽວ ແຫ່ງນີ້ ໄດ້ຂະຫຍາຍຂຶ້ນຈາກບໍ່ເທົ່າໃດຮ້ອຍຄົນ ຫາປະມານ 75,000 ຄົນ ທ່ານນາງ Sara Hashash ຈາກອົງການນິລະໂທດກຳສາກົນກ່າວວ່າ ເຂດຊາຍແດນ ລະຫວ່າງ ຊີເຣຍ ກັບ ຈໍແດັນ ໄດ້ຖືກປິດນັບຕັ້ງແຕ່ເດືອນມິຖຸນາເປັນຕົ້ນ ມາ, ເມື່ອທະຫານ ຈໍແດັນ 6 ຄົນໄດ້ຖືກຂ້າຕາຍໃນການໂຈມຕີລະເບີດລົດສະຫຼະຊີບ ໂດຍພວກຜູ້ຕ້ອງສົງໄສ ຫົວຮຸນແຮງລັດອິສລາມ ທ່ານນາງ Hashash ກ່າວວ່າ ໃນຕົ້ນເດືອນສິງຫາທີ່ຜ່ານມາ, ອົງການອາຫານໂລກຂອງ ສະຫະປະຊາຊາດ ໄດ້ໃຊ້ລົດ ຍົກຂະໜາດໃຫຍ່ເພື່ອປ່ອນອາຫານ ແລະ ເຄື່ອງປິ່ນປົວການແພດລົງໃສ່ໂນນດິນຊາຍ ທີ່ເປັນເຂດແບ່ງແຍກປະເທດອອກຈາກກັນ ແຕ່ຕອນນີ້ມັນໃກ້ຈະໝົດແລ້ວ ທູດພິເສດຂອງອົງການສະຫະປະຊາຊາດ ທ່ານນາງ Angelina Jolie ໄດ້ເນັ້ນຢໍ້າເຖິງຊະ ຕາກຳຂອງພວກອົບພະຍົບທີ່ຕິດຄ້າງຢູ່ທະເລຊາຍແຫ່ງນັ້ນ ໃນການເດີນທາງໄປປະເທດ ຈໍແດັນໃນຕົ້ນສັບປະດາທີ່ຜ່ານມາ ທ່ານນາງ Angelina Jolie ກ່າວວ່າ ອົງການນິລະໂທດກຳສາກົນ ກຳລັງຮຽກຮ້ອງໃຫ້ປະຊາຄົມນານາຊາດ ຮ່ວມກັນແກ້ໄຂ ວິກິດການໃນກອງປະຊຸມສຸດຍອດ 2 ຄັ້ງ ກ່ຽວກັບ ອົບພະຍົບໃນສັບປະດານີ້ ເຊິ່ງຄັ້ງທຳ ອິດມີກຳນົດຈັດຂຶ້ນໃນວັນຈັນວານນີ້ ທີ່ສະມັດຊາໃຫຍ່ອົງການສະຫະປະຊາຊາດ ແລະ ກອງປະຊຸມສຸດຍອດຂອງບັນດາຜູ້ນຳ ຈັດໂດຍປະທານາທິບໍດີ ບາຣັກ ໂອບາມາ ໃນວັນ ອັງຄານມື້ນີ້ ທ່ານນາງ Sara Hashash ກ່າວວ່າ ກຸ່ມຊ່ວຍເຫຼືອຕ່າງໆກ່າວວ່າ ສະຖານະການທີ່ຮ້າຍແຮງໃນເຂດຊາຍແດນ ຈໍແດັນ-ຊີເຣຍ ແມ່ນອາການທີ່ຮ້າຍແຮງຂອງຄວາມລົ້ມແຫຼວຂອງໂລກ ໃນການຈັດການກັບວິກິດການ ອົບພະຍົບ